Thisted Vægttræningsforening som i disse dage står som arrangør af EM i styrkeløft for juniorer fik her til aften endnu en Europamester.

Matti Christensen, også kaldet bæstet fra Thisted, sikrede sig tirsdag aften europamesterskabet i 74 kilo klassen. Det skete, da han i dødløft i sidste forsøg løftede 227,5 kilo og slog sin egen personlige rekord med hele 10 kilo. Dermed blev han samlet vinder i tre kamp, der består af squat, bænkpres og dødløft. Matti Christensen løftede i alt 657,5 kilo og satte dermed ny Europa-rekord for juniorer. - Jeg er simpelthen så glad. Den her EM-rekord havde jeg ikke turde håbe på, så jo jeg er altså sindsygt glad, siger Matti Christensen. Se her, hvordan det foregik, da Matti Christensen slog rekord: EM i Thisted, der i fuld gang i Thy Hallerne, har over 400 deltagere fra hele Europa. Det er Thisted Vægttræningsforening, der er vært for stævnet.